KONTRAKT

uzavretý medzi 
Ministerstvom školstva Slovenskej republiky
a
Medzinárodným laserovým centrom

  Číslo u zadávateľa:
  Číslo u riešiteľa: 1/2008

Kontrakt nie je zmluvou v zmysle právneho úkonu, ale plánovacím a organizačným aktom vymedzujúcim organizačné, obsahové, finančné a iné vzťahy medzi ústredným orgánom štátnej správy a ústredne riadenou organizáciou.
I.
Účastníci kontraktu
Zadávateľ:	Ministerstvo školstva SR
ako ústredný orgán štátnej správy podľa zákona NR SR
č. 575/2001 Z.z. o organizácii činnosti vlády a organizácii ústrednej štátnej správy	
Sídlo:	Stromová 1, 813 30 Bratislava	
Štatutárny zástupca:	Prof. Ing. Ján Mikolaj, CSc.,  minister	
Bankové spojenie:	Štátna pokladnica	
Číslo účtu:	7000065236/8180	
IČO:	00164381	
(ďalej len MŠ SR)		
	                          A	
Riešiteľ:	Medzinárodné laserové centrum (MLC)	
Sídlo:	Ilkovičova 3, 812 19 Bratislava	
Štatutárny zástupca:	Prof. RNDr. Dušan Chorvát, DrSc., riaditeľ	
Bankové spojenie:	Štátna pokladnica	
Číslo účtu:	7000064591/8180	
IČO:	31780296	
		
II.
Trvanie kontraktu
Kontrakt sa uzatvára na obdobie od 1. januára 2008 do 31. decembra 2008.

III.
Práva a povinnosti zúčastnených strán
1.	MŠ SR sa zaväzuje:
a)	zabezpečiť financovanie predmetu činnosti uvedeného v článku IV.
b)	v prípade potreby poskytnúť odbornú pomoc, informácie a štatistické údaje, ktorými disponuje MŠ SR na riešenie úloh,
c)	včas informovať riešiteľa o zmenách v zadaní úloh.
2.	MŠ SR má právo:
a)	vykonávať priebežné kontroly plnenia úloh dohodnutých týmto kontraktom,
b)	zúčastňovať sa priebežného hodnotenia plnenia úloh prostredníctvom svojho zástupcu.
3.	MLC sa zaväzuje:
a)	riadne a v požadovanej kvalite a podľa termínov stanovených Plánom práce MLC na rok 2008 odovzdať výstupy riešených úloh,
b)	dodržať celoročný rozpočet dohodnutý kontraktom a neprekročiť náklady stanovené na riešenie jednotlivých úloh,
c)	včas informovať zadávateľa o problémoch, ktoré sa vyskytli v priebehu plnenia úloh.
4.	MLC má právo:
a)	získať od zadávateľa všetky údaje potrebné na riešenie alebo overenie výsledkov riešenia jednotlivých úloh, ktorými disponuje MŠ SR,
b)	požadovať od zadávateľa, aby na prezentáciu a realizáciu získaných výsledkov vytvoril v rámci možností vyplývajúcich z výšky rozpočtových finančných prostriedkov primerané podmienky.

IV.
Predmet činnosti
1.	Predmet činnosti riešiteľa na dobu trvania kontraktu vychádza zo Štatútu MLC zo dňa 01.10.1997 a plánu práce na rok 2008 v nasledovných oblastiach:
a)	aktívne rozvíjať moderné metódy laserových technológií a optickej laserovej diagnostiky,
b)	zabezpečiť plnenie cieľov vyplývajúcich z riešených domácich aj zahraničných projektov,
c)	pripraviť návrhy na nové projekty podľa výziev v roku 2008,
d)	v spolupráci s MŠ SR pripraviť podklady a realizovať transformáciu MLC,
e)	v spolupráci s univerzitami sa podieľať na vzdelávacích aktivitách najmä formou vedenia individuálnych projektov a špeciálnych foriem vzdelávania,
f)	v rámci zvyšovania kvalifikácie a rekvalifikácie odborníkov sa podieľať na organizácii vedeckých akcií – seminárov, školená a konferencií v oblasti pôsobnosti MLC,
g)	pokračovať v aktivitách v oblasti zapojenia MLC do medzinárodnej spolupráce,
h)	spolupracovať s univerzitnými, akademickými a priemyselnými inštitúciami v oblasti vedy, výskumu a inovácií,
i)	zabezpečiť konzultačnú a poradenskú činnosť v oblasti laserov a optoelektroniky,
j)	podieľať sa na tvorbe databáz a programového vybavenia pre oblasť využitia laserov, laserových zariadení a technológií, optoelektroniky a optickej diagnostiky.

2.	Účastníci kontraktu sa dohodli na zabezpečení úloh uvedených v čl. IV.
Rozpis výdavkov potrebných na zabezpečenie úloh je vo výške: 13 551 tis. Sk, v tom:
610	-	mzdy platy služobné príjmy a OOV	6 992 tis. Sk	
620	-	Poistné a príspevok do poisťovní	2 444 tis. Sk	
630	-	tovary a služby	3 315 tis. Sk	
700	-	obstarávanie kapitálových aktív	800 tis. Sk	

3.	Podrobný rozpis úloh je stanovený plánom činnosti MLC a špecifikovaný v plánoch za jednotlivé oblasti.

V.
Spôsob a termín vyhodnotenia kontraktu
1.	Priebežné hodnotenie plnenia úloh kontraktu sa uskutoční formou pravidelných štvrťročných stretnutí zástupcov zadávateľa a riešiteľa, každý štvrťrok do 25. dňa nasledujúceho mesiaca.
2.	Dokumentáciu zo stretnutí tvoria zápisy k plneniu jednotlivých úloh.
3.	Na stretnutiach sa prerokuje priebeh plnenia jednotlivých úloh a problémy spojené s ich plnením.
4.	Plnenie úloh vyplývajúcich z kontraktu sa vyhodnotí po uplynutí doby trvania kontraktu  na stretnutí zástupcov zadávateľa a riešiteľa' najneskôr do 31. januára 2009 a písomnou formou do 28. februára 2009.

VI.
Platobné podmienky
1.	Objem prostriedkov určených na zabezpečenie činnosti MLC a s tým spojenými úlohami sa stanovuje na základe rozpočtu MŠ SR schváleného Vládou SR a Národnou radou SR.
2.	Celkový rozpočet je stanovený vo výške 13 551 tis. Sk.
3.	Zadávateľ si vyhradzuje právo znížiť sumu uvedenú v čl. VI. v bode 2 až o 10%. 10%-ná suma predstavuje rezervu zadávateľa, ktorú môže použiť na pokrytie zníženia sumy rozpočtovanej vládou pre riešiteľa v dôsledku regulačných opatrení.
4.	V prípade, ak zníženie sumy uvedenej v či. VI. v bode 2 bude predstavovať menej ako 5% dohodnutej ceny prác na dobu trvania kontraktu, riešiteľ bude riešiť úlohy bez zmeny plánu. Ak bude zníženie uvedenej sumy vyššie ako 5%, účastnícke strany vypracujú dodatok ku kontraktu pozmeňujúci rozsah predmetu činnosti stanovený 
v čl. IV. kontraktu.
5.	Zadávateľ sa zaväzuje umožniť riešiteľovi čerpanie finančných prostriedkov zo štátneho rozpočtu pravidelne v priebehu roka 2008 v súlade so zákonom č. 608/2007 Z.z. o štátnom rozpočte na rok 2008 a so zákonom č. 291/2002 Z.z. o Štátnej pokladnici a o zmene a doplnení niektorých zákonov v znení neskorších predpisov do výšky uvedenej v č. VI. v bode 2.

VII.
Zverejnenie kontraktu a verejný odpočet
1.	Tento kontrakt bude zverejnený na internetovej stránke MŠ SR do 7 dní od jeho podpisu a záverečná správa o plnení kontraktu do 15. mája 2009.
2.	Verejný odpočet plnenia úloh kontraktu a zverejnenie finančnej správy sa uskutočnia po vypracovaní a predložení zákonom stanovenej záverečnej správy o hospodárení.

Bratislava dňa	  24. januára 2008

za Ministerstvo školstva SR	za MLC	

		
Prof. Ing. Ján Mikolaj, CSc., v.r.
 minister školstva	Prof. RNDr. Dušan Chorvát, DrSc. v.r.
riaditeľ MLC